কোন পথে বামেদের মিছিল? দেখুন

কলকাতা: শ্রমিক, কৃষক, খেতমজুর ও বস্তি ফেডারেশনের ডাকে বামেদের ব্রিগেড সমাবেশ (CPM Brigade)। ঘুরে দাঁড়াতে বাড়তি অক্সিজেন পাবে কি আজকের সমাবেশ থেকে?প্রশ্ন রাজনৈতিক মহলের। উত্তরবঙ্গ ও রাজ্যের অন্যান্য প্রান্ত থেকে ইতিমধ্যেই মানুষজন এসে পৌঁছেছেন। শহরের পরিস্থিতি স্বাভাবিক রাখতে সমস্তরকম ব্যবস্থা নিয়েছে কলকাতা পুলিশ। লালবাজার সূত্রের খবর, রবিবার শহরে নিরাপত্তায় মোতায়েন রয়েছে প্রায় ২৫০০ পুলিশ। সূত্রের খবর, হাওড়া ও শিয়ালদহ স্টেশন-সহ কলকাতার বিভিন্ন জায়গা থেকে মোট ৭টি মিছিল ব্রিগেড ময়দানে যাবে।

প্রখর রোদের কথা মাথায় রেখে বেলা তিনটেয় সভা শুরু হবে।রবিবার সকাল থেকেই হাওড়া থেকে শিয়ালদহ, সব স্টেশনেই দেখা গেল বামেদের কর্মী সমর্থকদের ভিড়। হাতে লাল ঝান্ডা নিয়ে রাস্তায় নেমে পড়েছেন বাম কর্মী সমর্থকেরা। বাঁকুড়া, পুরুলিয়া থেকে হাওড়া, হুগলি, সর্বত্রই একই ছবি। ২০২৬ এর কোন রণনীতি ঘোষণা করেন দলের নেতারা তা জানতেও মুখিয়ে রয়েছেন বাম কর্মী সমর্থকেরা। সূত্রের খবর, হাওড়া, শিয়ালদহ, হেস্টিংস, এক্সাইড মোড়, সুবোধ মল্লিক স্কয়্যার, পার্ক সার্কাস, মৌলালি এবং সেন্ট্রাল মেট্রো স্টেশন থেকে ব্রিগেডের উদ্দেশে মিছিল বের হবে। ট্রাফিককে সচল রাখা অন্যদিকে নিরাপত্তার জন্য লালবাজারের ট্রাফিক বিভাগের উচ্চপদস্থ আধিকারিকদের পাশাপাশি ময়দানে থাকবেন অন্য পুলিশ আধিকারিকরাও।লালবাজার সূত্রের খবর, বিভিন্ন গুরুত্বপূর্ণ মোড়ে মোতায়েন থাকবে বাহিনী। যান চলাচল ও পার্কিং নিয়ন্ত্রণে থাকবে বিশেষ ব্যবস্থা। ডোরিনা ক্রসিং, মেয়ো রোড, চৌরঙ্গি রোডের মতো গুরুত্বপূর্ণ জায়গায় ৭টি পুলিশ পিকেটিং থাকছে।

আরও পড়ুন: বিগ্রেডের আগে কলকাতায় কী অবস্থা দেখুন

বিগ্রেড ময়দানে নিরাপত্তা থাকছে সিপি ও ডিসি পদের অফিসাররা।ব্রিগেড সমাবেশের জন্য সভা চত্বরে থাকবে ইন্সপেক্টর পদমর্যাদার অফিসার ৬ জন, সাব-ইনস্পেক্টর পদমর্যাদা অফিসার ১২ জন, অ্যাসিস্ট্যান্ট সাব-ইনস্পেক্টর পদমর্যাদা অফিসার ১২ জন, পুলিশ কর্মী ৮০ জন, মহিলা পুলিশ ১৫ জন। শুধুমাত্র ব্রিগেড সমাবেশে জন্য শহরে পিকেট থাকছে ৭ টি। এছাড়াও থাকবে ১২ টা অ্যাসিসটেন বুথ ও অ্যাম্বুল্যান্স।

অন্য খবর দেখুন